pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นาย Robert M. Friedland ประธานบริษัท Ivanhoe Capital Corporation เข้าเยี่ยมคารวะ พลเอก ธนะศักดิ์ ปฏิมาประกร รองนายกรัฐมนตรี
วันจันทร์ที่ 4 กันยายน 2560
นาย Robert M. Friedland ประธานบริษัท Ivanhoe Capital Corporation เข้าเยี่ยมคารวะ พลเอก ธนะศักดิ์ ปฏิมาประกร รองนายกรัฐมนตรี
นาย Robert M. Friedland ประธานบริษัท Ivanhoe Capital Corporation เข้าเยี่ยมคารวะ พลเอก ธนะศักดิ์ ปฏิมาประกร รองนายกรัฐมนตรี
วันนี้ (วันพฤหัสบดีที่ 31 สิงหาคม 2560) เวลา 11.30 น. ห้องรับรอง 2 ตึกนารีสโมสร ทําเนียบรัฐบาล
นาย Robert M. Friedland ประธานบริษัท Ivanhoe Capital Corporation เข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี สรุปสาระสําคัญการหารือ ดังนี้
นาย Robert M. Friedland แสดงความประสงค์จัดงาน Phuket Asian Film Festival เทศกาลภาพยนตร์นานาชาติเอเชียที่ ณ จังหวัดภูเก็ต ในเดือนพฤศจิกายน ปี 2561 โดยเห็นว่าจังหวัดภูเก็ต มีความพร้อม ทั้งในด้านโครงสร้างพื้นฐาน สิ่งอํานวยความสะดวก ถนน สนามบินที่รับรองเครื่องบินเจ็ทส่วนตัว ท่าจอดเรือยอร์ช มีโรงแรมขนาดใหญ่ที่สวยงาม และที่สําคัญคือประเทศไทยมีนโยบาย และความพร้อมด้านการดูแลรักษาความสงบเรียบร้อย
บริษัท Ivanhoe Capital Corporation ได้เคยลงทุนสร้างหนังระดับนานาชาติมาตรฐานฮอลลีวูดหลายเรื่อง ทั้งในประเทศจีน ฮ่องกง สิงคโปร์ และมาเลเซีย แต่มีความประทับใจประเทศไทย จึงประสงค์ที่จะร่วมทุนกับรัฐบาลไทยในการจัดเทศกาลภาพยนตร์นานาชาติ เพื่อเผยแพร่ และยกระดับตลาดการท่องเที่ยวในประเทศไทยได้เป็นอย่างดี ทั้งนี้บริษัทฯ พร้อมที่จะทําการศึกษาเปรียบเทียบ ( Comparative study ) และนําเสนอหน่วยงานที่เกี่ยวข้องอีกครั้ง
ในตอนท้าย ทั้งสองฝ่ายได้แลกเปลี่ยนความคิดเห็นเกี่ยวกับมาตรการส่งเสริมการถ่ายทําภาพยนตร์ต่างประเทศในประเทศไทย หรือ Incentive Measure ด้วย
รัฐบาลไทย-ข่าวทำเนียบรัฐบาล-ทส.​ ร่วมถวายพระพรชัยมงคล​ เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว​ 67​ พรรษา​ 28​ กรกฎาคม​ 2562
วันพุธที่ 31 กรกฎาคม 2562
ทส.​ ร่วมถวายพระพรชัยมงคล​ เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว​ 67​ พรรษา​ 28​ กรกฎาคม​ 2562
กระทรวงทรัพยากรธรรมชาติและสิ่งแวดล้อม ร่วมน้อมรําลึกในพระมหากรุณาธิคุณ แสดงความจงรักภักดี​ เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว​ 67​ พรรษา
ทส.​ ร่วมถวายพระพรชัยมงคล​ เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว​ 67​ พรรษา​ 28​ กรกฎาคม​ 2562
กระทรวงทรัพยากรธรรมชาติและสิ่งแวดล้อม ร่วมน้อมรําลึกในพระมหากรุณาธิคุณ แสดงความจงรักภักดี​ เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว​ 67​ พรรษา​ โดยในวันที่ 28​ กรกฎาคม​ 2562เวลา​ 16.00​ น.​ร่วมเดินริ้วขบวนอัญเชิญเครื่องราชสักการะ และเวลา​ 19.30​ น.​นายวราวุธ​ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม​ นําคณะผู้บริหาร ข้าราชการ พนักงาน และเจ้าหน้าที่ในสังกัดกระทรวง​ร่วมพิธีถวายเครื่องราชสักการะ​ จุดเทียนชัยถวายพระพร​และถวายราชสดุดีเฉลิมพระเกียรติ​ฯ โดย​มี พลเอก​ ประยุทธ์​ จันทร์โอชา​ นายกรัฐมนตรี​ เป็นประธานในพิธี​ ณ​ มณฑลท้องสนามหลวง
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ ติดตามผลการดำเนินการขุดลอกบึงสีไฟ พอใจการดำเนินงานคืบหน้า สั่งการเร่งเคลียร์ดินจากการขุดลอก
วันพุธที่ 15 กรกฎาคม 2563
รอง นรม.พล.อ.ประวิตรฯ ติดตามผลการดําเนินการขุดลอกบึงสีไฟ พอใจการดําเนินงานคืบหน้า สั่งการเร่งเคลียร์ดินจากการขุดลอก
รอง นรม.พล.อ.ประวิตรฯ ติดตามผลการดําเนินการขุดลอกบึงสีไฟ พอใจการดําเนินงานคืบหน้า สั่งการเร่งเคลียร์ดินจากการขุดลอก
วันนี้ (15 กรกฎาคม 2563) เวลา 13.00 น. ณ บึงสีไฟ อําเภอเมือง จังหวัดพิจิตร พลเอก ประวิตร วงษ์สุวรรณ รองนายกรัฐมนตรี ในฐานะผู้อํานวยการกองอํานวยการน้ําแห่งชาติ ติดตามผลการดําเนินการขุดลอกบึงสีไฟ ซึ่งเป็นบึงน้ําจืดทางธรรมชาติ เป็นแหล่งน้ําอุปโภคบริโภค และแหล่งน้ําสําหรับการเกษตรในฤดูแล้ง มีขนาดใหญ่เป็นอันดับ 3 ของภาคเหนือ และอันดับ 5 ของประเทศ มีพื้นที่กว่า 5,300 ไร่ ซึ่งคณะรัฐมนตรีมีมติอนุมัติงบประมาณเมื่อปี 2561 จํานวน 341 ล้านบาท ให้พัฒนาบึงสีไฟ โดยการขุดลอกโครงการอนุรักษ์ฟื้นฟูแหล่งน้ําบึงสีไฟเพื่อทําเป็นแก้มลิงและที่อยู่ที่เพาะสัตว์น้ํา รวมทั้งนกชนิดต่าง ๆ และเป็นสถานที่ท่องเที่ยว
โอกาสนี้ รองนายกรัฐมนตรีกล่าวมอบนโยบายตอนหนึ่งว่า โครงการอนุรักษ์ฟื้นฟูแหล่งน้ําบึงสีไฟ มีความก้าวหน้าในการดําเนินการเป็นอย่างมาก ทั้งในเรื่องของการจัดการดิน จากการขุดลอก โดยได้สั่งการให้กรมเจ้าท่า เร่งดําเนินการประมูล จําหน่ายดินที่ได้จากการขุดลอกโครงการส่วนที่เหลือ ซึ่งทราบว่ากรมเจ้าท่า ได้ขอความร่วมมือจากผู้รับจ้าง ให้ขนย้ายดิน ไปไว้ที่ศูนย์ราชการพิจิตร ทําให้ช่วยลดงบประมาณในการถม หากต้องมีการปรับปรุงพัฒนาในอนาคต
รองนายกรัฐมนตรีกล่าวว่า ขอให้จังหวัดพิจิตร ช่วยอํานวยความสะดวกในเรื่องการจราจร เพื่อความปลอดภัยในการเดินทางของประชาชน ในระหว่างการขนย้ายวัสดุขุดลอก ตลอดจนการซ่อมบํารุงถนน ให้อยู่ในสภาพดี เพื่อความสะดวก และความสุขของประชาชนชาวจังหวัดพิจิตร ขอขอบคุณทุกฝ่ายที่เกี่ยวข้องที่ร่วมมือ ร่วมแรง ร่วมใจ เห็นความสําคัญในการแก้ไขปัญหาการขุดลอกบึงสีไฟ และขอให้สําเร็จตามเป้าหมายที่กําหนดไว้ตามแผนงานต่อไป
-----------------------------------
รัฐบาลไทย-ข่าวทำเนียบรัฐบาล-บสย. เร่งเยียวยาท่องเที่ยว เปิดเกณฑ์ค้ำฯซอฟท์โลน เติมทุนเต็มวงเงิน สูงสุดต่อราย 20 ล้านบาท [กระทรวงการคลัง]
วันอังคารที่ 31 มีนาคม 2563
บสย. เร่งเยียวยาท่องเที่ยว เปิดเกณฑ์ค้ําฯซอฟท์โลน เติมทุนเต็มวงเงิน สูงสุดต่อราย 20 ล้านบาท [กระทรวงการคลัง]
บรรษัทประกันสินเชื่ออุตสาหกรรมขนาดย่อม (บสย.) เร่งเยียวยาภาคท่องเที่ยว เปิดเกณฑ์ค้ําประกันสินเชื่อ ผ่านซอฟท์โลน 10,000 ล้านบาท เติมทุนเต็มวงเงิน ค้ําประกันสินเชื่อสูงสุดต่อราย 20 ล้านบาท
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่าขณะนี้ บสย.พร้อมดําเนินการค้ําประกันสินเชื่อ กลุ่มผู้ประกอบการท่องเที่ยว ที่ได้รับผลกระทบจากไวรัส COVID-19 ตามมาตรการของรัฐบาล ร่วมกับธนาคารออมสิน ในโครงการสินเชื่อดอกเบี้ยต่ํา (Soft Loan) วงเงินค้ําประกันสินเชื่อ 10,000 ล้านบาท ผ่านโครงการค้ําประกันสินเชื่อ PGS (Portfolio Guarantee Scheme) ระยะที่ 8 โดยมีหลักเกณฑ์การค้ําประกันสินเชื่อ ดังนี้
1.เป็นโครงการค้ําประกันสินเชื่อสําหรับกลุ่มผู้ประกอบการท่องเที่ยวและอาชีพอิสระ ผ่านโครงการค้ําประกันสินเชื่อ PGS (Portfolio Guarantee Scheme) ระยะที่ 8
2.บสย. จะให้การค้ําประกันสินเชื่อในส่วนที่ไม่มีหลักประกัน ซึ่งจะช่วยให้ผู้ประกอบการได้วงเงินกู้เต็มจํานวนที่ต้องการ
3.ค้ําประกันสินเชื่อสูงสุดต่อราย 20 ล้านบาท
ทั้งนี้ คาดว่าจะช่วยผู้ประกอบการกลุ่มธุรกิจท่องเที่ยวที่ผ่านธนาคารออมสิน ได้ไม่น้อยกว่า 4,000 ราย โดยผู้ประกอบการไม่ต้องชําระค่าธรรมเนียมค้ําประกันสินเชื่อใน 2 ปีแรก โดยมีระยะเวลาโครงการสิ้นสุดวันที่ 30 ธันวาคม 2563 หรือจนกว่าวงเงินจะหมด
โครงการค้ําประกันสินเชื่อซอฟท์โลน เป็นมาตรการเร่งด่วนของรัฐบาลเพื่อช่วยบรรเทาปัญหาทางการเงินแก่ผู้ประกอบการท่องเที่ยวที่กําลังได้รับผลกระทบจากการแพร่ระบาดของไวรัส COVID-19 โดยที่ผ่านมา บสย. ได้ประชุมให้ข้อเสนอแนะร่วมกับภาคการท่องเที่ยว และภาคีเครือข่าย ซึ่งประกอบด้วย การท่องเที่ยวแห่งประเทศไทย (ททท.) สภาอุตสาหกรรมท่องเที่ยวแห่งประเทศไทย ในฐานะตัวแทนของผู้ประกอบการและผู้มีอาชีพเกี่ยวข้องกับอุตสาหกรรมท่องเที่ยวรวม 13 สาขา เพื่อบูรณาการความช่วยเหลือผู้ประกอบการกลุ่มท่องเที่ยวตั้งแต่เริ่มได้รับผลกระทบ
พร้อมกันนี้ทาง บสย. ยังได้ประสานความร่วมมือไปยังธนาคารออมสิน และสถาบันการเงินอื่น ๆ เพื่อร่วมกันผลักดันมาตรการให้ความช่วยเหลือผู้ประกอบการกลุ่มธุรกิจท่องเที่ยวให้เร็วที่สุดตามนโยบายเร่งด่วนของรัฐบาล โดย บสย. ได้เปิดช่องทางการติดต่อ บสย. ผ่าน Call Center 02-890-9999 เว็บไซต์ www.tcg.or.th Facebook บสย. และ LINE: @doctor.tcg
#คลังรวมใจสู้ภัยโวิด19
รัฐบาลไทย-ข่าวทำเนียบรัฐบาล-ศธ.ทำบุญตักบาตรถวายพระกุศล เนื่องในโอกาสที่พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงเจริญพระชันษา 60 ปี
วันศุกร์ที่ 14 กรกฎาคม 2560
ศธ.ทําบุญตักบาตรถวายพระกุศล เนื่องในโอกาสที่พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงเจริญพระชันษา 60 ปี
กระทรวงศึกษาธิการจัดพิธีทําบุญตักบาตรและถวายพระกุศล เนื่องในโอกาสที่พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงเจริญพระชันษา 60 ปี ในวันที่ 13 กรกฎาคม 2560
เมื่อวันพฤหัสบดีที่ 13 กรกฎาคม 2560 เวลา 07.30 น. นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วย ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ, รศ.นพ.โศภณ นภาธร ผู้ช่วยรัฐมนตรีประจํากระทรวงศึกษาธิการ,ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ,นางรัตนา ศรีเหรัญ ผู้ช่วยเลขานุการรัฐมนตรีว่าการกระทรวงศึกษาธิการ รวมทั้งคณะผู้บริหาร ข้าราชการ บุคลากร และสมาชิกชมรมข้าราชการและครูอาวุโส ร่วมตักบาตรอาหารแห้งแด่พระสงฆ์ จํานวน 61 รูป ณ บริเวณสนามหญ้าหน้ากระทรวงศึกษาธิการ พร้อมทั้งประกอบพิธีสงฆ์เพื่อถวายพระกุศล เนื่องในโอกาสที่พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงเจริญพระชันษา 60 ปี
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ
รัฐบาลไทย-ข่าวทำเนียบรัฐบาล-ก.อุตสาหกรรมลุยอายัดขยะอิเล็กทรอนิกส์ พร้อมเตรียมแจ้งความดำเนินคดีโรงงานที่ทำผิดกม.
วันพุธที่ 11 กรกฎาคม 2561
ก.อุตสาหกรรมลุยอายัดขยะอิเล็กทรอนิกส์ พร้อมเตรียมแจ้งความดําเนินคดีโรงงานที่ทําผิดกม.
นายวีระกิตติ์ รันทกิจธนวัชร์ อุตสาหกรรมจังหวัดฉะเชิงเทรา และคณะ ลงพื้นที่ตรวจสอบบริษัทดับบลิว เอ็ม ดี ไทย รีไซคลิ้ง จํากัด จังหวัดฉะเชิงเทรา
นายวีระกิตติ์ รันทกิจธนวัชร์ อุตสาหกรรมจังหวัดฉะเชิงเทรา พร้อมด้วยนายจุลพงษ์ ทวีศรี ผู้ตรวจราชการกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม และเจ้าหน้าที่กรมโรงงานอุตสาหกรรม ลงพื้นที่ตรวจสอบบริษัทดับบลิว เอ็ม ดี ไทย รีไซคลิ้ง จํากัด จังหวัดฉะเชิงเทรา ประกอบกิจการ      รีไซเคิลชิ้นส่วนอุปกรณ์คอมพิวเตอร์ โทรศัพท์มือถือ เครื่องใช้ไฟฟ้า พลาสติก เพื่อจําหน่าย (โรงงาน 105,106) ซึ่งภายในโรงงานดังกล่าว ได้มีขยะอิเล็กทรอนิกส์ ปริมาณ 7,000 ตัน ที่กระทรวงอุตสาหกรรมต้องยึดอายัดไว้ หลังจากที่มีการตรวจสอบพบว่าโรงงานดังกล่าวมีวัตถุอันตรายในครอบครอง เนื่องจากได้รับขยะอิเล็กทรอนิกส์มาจาก 3 โรงงานที่ได้รับสิทธิ์นําเข้าขยะอิเล็กทรอนิกส์ตามอนุสัญญาบาเซล คือ บริษัทเจ.พี.เอส เมทัลกรุ๊ป อินเตอร์เนชั่นแนล จํากัด บริษัทโอ.จี.ไอ จํากัด และบริษัทไวโรกรีน (ประเทศไทย) จํากัด
โดยของกลางทั้งหมดที่กระทรวงอุตสาหกรรมได้ยึดอายัดไว้ ต้องห้ามเคลื่อนย้าย/จําหน่าย หรือจ่ายแจก จนกว่าคดีจะสิ้นสุด หากพบว่ามีการเคลื่อนย้ายขยะอิเล็กทรอนิกส์จะถือว่าผิดประมวลกฎหมายอาญา และโรงงานต้องดูแลของกลางทั้งหมด ทั้งในอาคารและที่กองอยู่นอกอาคาร โดยเฉพาะที่กองนอกอาคารให้หาผ้าใบคลุม ไม่ให้มีการปนเปื้อน และห้ามเคลื่อนย้ายออกนอกบริเวณโรงงานด้วย
ทั้งนี้การลงพื้นที่อายัดของกลางในครั้งนี้ ถือเป็นครั้งแรกที่กระทรวงอุตสาหกรรมดําเนินการ หลังจากนี้ได้มอบหมายให้เจ้าหน้าที่กระทรวงอุตสาหกรรมลงพื้นที่ตรวจสอบโรงงานที่มีขยะอิเล็กทรอนิกส์ที่ต้องสงสัยว่าผิดกฎหมายให้ดําเนินการอายัดไว้เป็นของกลางทันที และอุตสาหกรรมจังหวัดในพื้นที่ต้องแจ้งความดําเนินคดีกับโรงงานที่กระทําความผิดต่อไป
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ร่วมคณะนายกรัฐมนตรี ลงพื้นที่พบผู้นำภาคเอกชน ผู้ประกอบการและเยี่ยมชมการผลิตเซรามิก การแปรรูปผลิตภัณฑ์จากไม้และคลั่ง ของลำปางนครหัตถศิลป์ ถิ่นอุตสาหกรรมสร้างสรรค
วันอังคารที่ 15 มกราคม 2562
รัฐมนตรีช่วยฯ สมชาย ร่วมคณะนายกรัฐมนตรี ลงพื้นที่พบผู้นําภาคเอกชน ผู้ประกอบการและเยี่ยมชมการผลิตเซรามิก การแปรรูปผลิตภัณฑ์จากไม้และคลั่ง ของลําปางนครหัตถศิลป์ ถิ่นอุตสาหกรรมสร้างสรรค
นายสมชาย หาญหิรัญ รัฐมนตรีช่วยว่าการกระทรวงอุตสาหกรรมลงพื้นที่พบผู้นําภาคเอกชน ผู้ประกอบการและเยี่ยมชมการผลิตเซรามิก การแปรรูปผลิตภัณฑ์จากไม้และคลั่ง ของลําปางนครหัตถศิลป์ ถิ่นอุตสาหกรรมสร้างสรรค์ ณ โรงงานอินทราเซรามิก อ.เมือง จ.ลําปาง
จ.ลําปาง : เมื่อวันที่ 14 มกราคม 2562 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมองค์ประกอบคณะนายกรัฐมนตรี พลเอก ประยุทธ์ จันทร์โอชา นายกรัฐมนตรี ลงพื้นที่พบผู้นําภาคเอกชน ผู้ประกอบการและเยี่ยมชมการผลิตเซรามิก การแปรรูปผลิตภัณฑ์จากไม้และคลั่ง ของลําปางนครหัตถศิลป์ ถิ่นอุตสาหกรรมสร้างสรรค์ ณ โรงงานอินทราเซรามิก อ.เมือง จ.ลําปาง
ในโอกาสการประชุม ครม.นอกสถานที่ ครั้งที่ 1/2562 ณ จังหวัดลําปาง #ลําปางนครหัตถศิลป์
รัฐบาลไทย-ข่าวทำเนียบรัฐบาล-"ประเทศสมาชิกอาเซียนร่วมสร้างความตระหนักรู้ ปรับตัวสู่อาเซียนยุคดิจิทัล"
วันพฤหัสบดีที่ 10 พฤษภาคม 2561
"ประเทศสมาชิกอาเซียนร่วมสร้างความตระหนักรู้ ปรับตัวสู่อาเซียนยุคดิจิทัล"
"ประเทศสมาชิกอาเซียนร่วมสร้างความตระหนักรู้ ปรับตัวสู่อาเซียนยุคดิจิทัล"
วันนี้ (10 พ.ค. 61) นายกอบศักดิ์ ภูตระกูล รัฐมนตรีประจําสํานักนายกรัฐมนตรี เป็นหัวหน้าคณะผู้แทนไทยเข้าร่วมการประชุมรัฐมนตรีสารนิเทศอาเซียน ครั้งที่ 14 ณ สาธารณรัฐสิงคโปร์ ซึ่งเป็นเวทีการประชุมด้านสารนิเทศที่คณะผู้บริหารระดับรัฐมนตรีจากประเทศสมาชิกอาเซียน เลขาธิการอาเซียน และประเทศคู่เจรจา ร่วมหารือเพื่อขับเคลื่อนงานด้านการประชาสัมพันธ์ ยกระดับความร่วมมือ และหารือทิศทางการสร้างความตระหนักรู้แก่ประชาชนของประชาคมอาเซียน โดยปีนี้ใช้หัวข้อ "อาเซียนยุคดิจิทัลเพื่อการตระหนักรู้อย่างทั่วถึง" (Inclusive and Informed Digital ASEAN) นอกจากนี้ ที่ประชุมยังได้หารือเพื่อยกระดับความร่วมมือระดับภูมิภาค ในการจัดการข้อมูลข่าวสารและข่าวลวง อีกด้วย
รัฐบาลไทย-ข่าวทำเนียบรัฐบาล-วิธีดูแลจิตใจเด็กๆ ในช่วงโควิด-19 ระบาด
วันจันทร์ที่ 6 กรกฎาคม 2563
วิธีดูแลจิตใจเด็กๆ ในช่วงโควิด-19 ระบาด
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-สมอ. ชวนเยาวชนรุ่นใหม่ประกวดคลิปวีดีโอ“มาตรฐานอุตสาหกรรม...เสริมสร้างชีวิตที่ดีให้คนไทย”ชิงทุนการศึกษากว่า 170,000 บาท พร้อมแนะผู้ประกอบการใช้บริการ สมอ. 4.0 สะดวก รวดเร็ว ฉับไว
วันพุธที่ 7 กุมภาพันธ์ 2561
สมอ. ชวนเยาวชนรุ่นใหม่ประกวดคลิปวีดีโอ“มาตรฐานอุตสาหกรรม...เสริมสร้างชีวิตที่ดีให้คนไทย”ชิงทุนการศึกษากว่า 170,000 บาท พร้อมแนะผู้ประกอบการใช้บริการ สมอ. 4.0 สะดวก รวดเร็ว ฉับไว
สมอ. ชวนเยาวชนรุ่นใหม่ประกวดคลิปวีดีโอ“มาตรฐานอุตสาหกรรม...เสริมสร้างชีวิตที่ดีให้คนไทย”ชิงทุนการศึกษากว่า 170,000 บาท พร้อมแนะผู้ประกอบการใช้บริการ สมอ. 4.0 สะดวก รวดเร็ว ฉับไว
สมอ. ชวนเยาวชนรุ่นใหม่ ใส่ใจในคุณภาพชีวิต ร่วมประกวดคลิปวีดีโอ หัวข้อ “มาตรฐานอุตสาหกรรม...เสริมสร้างชีวิตที่ดีให้คนไทย” ชิงทุนการศึกษากว่า 170,000 บาท หมดเขตรับสมัคร 15 กุมภาพันธ์ นี้
นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า ตั้งแต่ปี2546 เป็นต้นมา สมอ. ได้ดําเนินการเผยแพร่ความรู้เรื่องการมาตรฐานแก่ครู-อาจารย์ ผ่านโครงการเผยแพร่มาตรฐานสู่ภาคการศึกษามาอย่างต่อเนื่อง โดยมีเป้าหมายเพื่อให้ครู-อาจารย์สามารถนําความรู้ที่ได้รับไปถ่ายทอดสู่นักเรียนเพื่อปลูกฝังให้มีจิตสํานึกในเรื่องคุณภาพและมาตรฐาน ซึ่งมีครู-อาจารย์ผ่านการฝึกอบรมแล้วจํานวน 8,674 คน และมีนักเรียนที่ได้รับความรู้มากกว่า 260,000 คน โดยในปี 2561 นี้ นอกจาก สมอ. จะจัดอบรมให้ความรู้แก่ครู-อาจารย์ เพื่อขยายผลโครงการดังกล่าวแล้ว ยังได้จัดทําโครงการประกวดคลิปวีดีโอขึ้น เพื่อส่งเสริมความรู้เรื่องการมาตรฐาน โดยเปิดโอกาสให้นักเรียนระดับชั้นมัธยมศึกษาต่อยอดเรียนรู้เรื่องการมาตรฐานให้มากยิ่งขึ้น ผ่านสื่อ Social Media ซึ่งเป็นสื่อที่สามารถเข้าถึงง่าย สะดวก รวดเร็ว และสร้างเครือข่ายการเผยแพร่มาตรฐานได้อย่างกว้างขวาง นอกจากนี้ สมอ. มีแผนการนําระบบเทคโนโลยีสารสนเทศมาใช้ในการส่งเสริมความรู้ด้านการมาตรฐานตามนโยบาย Thailand 4.0 โดยการจัดทําสื่อการเรียนการสอนออนไลน์ เช่น e-learning e-training และ Mobile learning เพื่อให้เหมาะสมสอดคล้องกับเทคโนโลยีในปัจจุบันและเกิดประสิทธิผลในการนําไปใช้งานอีกด้วย
โอกาสนี้ สมอ. จึงขอเชิญชวนน้องๆ เยาวชนรุ่นใหม่ที่มีความคิดสร้างสรรค์และมีความสามารถในการนําเสนอ ออกแบบ และจัดทําคลิปวีดีโอ รวมทั้งมีความรู้ความเข้าใจในเรื่องของการมาตรฐานเป็นอย่างดี สมัครเข้าร่วมกิจกรรมประกวดคลิปวีดีโอของ สมอ. ในหัวข้อเรื่อง “มาตรฐานอุตสาหกรรม...เสริมสร้างชีวิตที่ดีให้คนไทย” ชิงทุนการศึกษากว่า 170,000 บาท โดยสามารถดูหลักเกณฑ์และเงื่อนไขการประกวดได้ที่ http//pr.tisi.go.th/tisiclip2017 หมดเขตรับสมัครวันที่ 15 กุมภาพันธ์ นี้
เลขาธิการ สมอ. กล่าวเพิ่มเติมว่า สมอ. เดินหน้าตามนโยบาย Thailand 4.0 ในทุกภารกิจหลัก รวมทั้งอํานวยความสะดวกให้ผู้ประกอบการตามนโยบาย Ease of Doing Business ของรัฐบาล และปกป้องคุ้มครองผู้บริโภคให้ได้รับความปลอดภัย โดยนําระบบเทคโนโลยีสารสนเทศมาใช้อย่างเต็มรูปแบบ เน้นการเข้าถึงง่าย สะดวก รวดเร็ว เช่น กระบวนการออกใบอนุญาต (E-license) การชําระค่าใช้จ่ายในขั้นตอนการอนุญาต (E-Payment) เป็นต้น จึงขอเชิญชวนให้ผู้ประกอบการติดต่อกับ สมอ. ได้โดยตรงไม่ต้องผ่านคนกลางในการประสานงาน ซึ่งท่านจะพบกับความสะดวก รวดเร็วเป็นอย่างยิ่ง เป็นการยกระดับการให้บริการของ สมอ. ในยุค 4.0 เลขาธิการ สมอ. กล่าว
6 กุมภาพันธ์ 2561
รัฐบาลไทย-ข่าวทำเนียบรัฐบาล-ปลัดเกษตรฯ VDO Coference รับฟังรายงานผลการดำเนินงานจากหน่วยงานในสังกัด [กระทรวงเกษตรเเละสหกรณ์]
วันอังคารที่ 31 มีนาคม 2563
ปลัดเกษตรฯ VDO Coference รับฟังรายงานผลการดําเนินงานจากหน่วยงานในสังกัด [กระทรวงเกษตรเเละสหกรณ์]
ปลัดเกษตรฯ VDO Coference รับฟังรายงานผลการดําเนินงานจากหน่วยงานในสังกัด
ปลัดเกษตรฯ VDO Conference รับฟังรายงานผลการดําเนินงานจากหน่วยงานในสังกัดในช่วงสถานการณ์โควิด-19 พร้อมหาแนวทางในการช่วยเหลือเกษตรกรที่ได้รับผลกระทบ
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยภายหลังการประชุมศูนย์ประสานการปฏิบัติภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กระทรวงเกษตรและสหกรณ์ ว่า กระทรวงเกษตรและสหกรณ์ได้มีการประมวลสรุปรายงานสถานการณ์และผลการดําเนินงานเฝ้าระวัง ป้องกัน และเตรียมความพร้อมในการรองรับสถานการณ์ดังกล่าว เป็นประจําทุกวัน โดยข้อมูล ณ วันที่ 29 มี.ค. 63 มีมาตรการป้องกันของกระทรวงเกษตรฯ ด้านบุคลากร ในการตรวจวัดอุณหภูมิ วางเจลล้างมือ ประชาสัมพันธ์สร้างการรับรู้ จัดทําแผนปฏิบัติงานของบุคลากร ออกประกาศมาตรการป้องกัน และจัดที่พักให้บุคลากร สําหรับด้านสถานที่ ได้มีการฉีดพ่น/ทําความสะอาด จัดให้มีระยะห่างทางสังคมของผู้ปฏิบัติงาน และการปิดสถานที่ อีกทั้งหน่วยงานต่าง ๆ ในสังกัดกระทรวงเกษตรฯ ยังได้เตรียมความพร้อมในการให้บริการแก่ประชาชน/เกษตรกร/ผู้ประกอบการ อาทิ การให้บริการผ่านระบบอิเล็กทรอนิกส์ หรือระบบออนไลน์ ทั้ง Mobile Application ได้แก่ Line Facebook รวมถึงบริการให้คําแนะนําผ่าน Call Center ด้วย
นอกจากนี้ ที่ประชุมยังได้รับฟังการรายงานผลการดําเนินงานจากหน่วยงานในสังกัดของกระทรวงเกษตรฯ ได้แก่ สํานักงานเศรษฐกิจการเกษตร ในการวิเคราะห์ผลกระทบและความเสี่ยงทางด้านการเกษตรจากสถานการณ์การแพร่ระบาดของไวรัสโควิด-19 กรมส่งเสริมการเกษตร ได้มีการประเมินสินค้าที่ได้รับผลกระทบ ทั้งมะม่วง ที่ผลิตเพื่อการส่งออก พืชผัก ที่กระทบกับผู้ขายรายย่อย ผลไม้ ในการเพิ่มช่องทางพิเศษในการขนส่ง และไม้ดอก ในการจัดหาตลาดรองรับ กรมปศุสัตว์ รายงานสถานการณ์ไข่ไก่ โคเนื้อ สุกร และนมโค ที่มีเพียงพอต่อการบริโภคภายในประเทศ รวมถึงการเฝ้าระวังโรคระบาดสัตว์ กรมประมง รายงานการส่งออกสินค้าประมง โดยเฉพาะอาหารสดและอาหารแช่แข็ง ที่คาดว่าจะลดลงประมาณ 10 – 20% เมื่อเทียบกับปี 2562 การนําเข้าสินค้า มีแนวโน้มลดลง และการเพาะเลี้ยงสัตว์น้ํา สินค้าที่อาจได้รับผลกระทบ คือ กุ้ง ปลาน้ําจืด และปลาสวยงาม โดยได้มีการกําหนดมาตรการแก้ไขในระยะสั้นไว้ กรมการข้าว รายงานผลผลิตข้าวนาปี จํานวน 24 ล้านตัน เพียงพอสําหรับการบริโภคภายในประเทศ และความก้าวหน้าการสนับสนุนเมล็ดพันธุ์ข้าวให้แก่เกษตรกรที่ประสบอุทกภัยและภัยแล้งปี 2562 กรมส่งเสริมสหกรณ์ รายงานการกระจายสินค้าผ่านช่องทางสหกรณ์การเกษตรกว่า 1,300 แห่งทั่วประเทศ และการลดภาระหนี้สินให้กับสมาชิกสหกรณ์
และกรมวิชาการเกษตร รายงานผลการบริการ การตรวจรับรองมาตรฐานสินค้าพืช และการตรวจรับรองโรงงานคัดบรรจุ สําหรับการส่งออกที่จะต้องได้รับมาตรฐาน GAP
อย่างไรก็ตาม ได้เน้นย้ําให้ทุกหน่วยงานปฏิบัติงานภายใต้ประกาศที่ทางรัฐบาลกําหนด แต่ต้องไม่กระทบกับการบริการให้กับประชาชน อีกทั้งให้หาแนวทางหรือมาตรการในการช่วยเหลือเกษตรกรที่ได้รับผลกระทบจากสถานการณ์ในปัจจุบันด้วย
รัฐบาลไทย-ข่าวทำเนียบรัฐบาล-นายกรัฐมนตรีนำข้าราชการทุกหมู่เหล่าร่วมร้องเพลงชาติไทยเนื่องในวันพระราชทานธงชาติไทยและครบรอบธงชาติไทย 100 ปี
วันพฤหัสบดีที่ 28 กันยายน 2560
นายกรัฐมนตรีนําข้าราชการทุกหมู่เหล่าร่วมร้องเพลงชาติไทยเนื่องในวันพระราชทานธงชาติไทยและครบรอบธงชาติไทย 100 ปี
รัฐบาลจัดกิจกรรม เนื่องในวันที่ระลึกวันพระราชทานธงชาติไทยและครบรอบธงชาติไทย 100 ปี การประกาศใช้ธงไตรรงค์เป็นธงชาติไทย เพื่อน้อมรําลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัวที่ทรงพระราชทานธงไตรรงค์เป็นธงชาติไทย
วันนี้ (28กันยายน2560) เวลา 08.00 น. ณ บริเวณหน้าเสาธง ข้างตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานกิจกรรมเนื่องในวันพระราชทานธงชาติไทย ครบรอบ100ปี ธงชาติไทย ซึ่งตรงกับวันที่ 28 กันยายน ของทุกปี เพื่อเป็นการน้อมรําลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว รัชกาลที่ 6ที่ทรงพระราชทานธงไตรรงค์เป็นธงประจําชาติไทย ซึ่งเป็นความภาคภูมิใจ และเป็นสัญลักษณ์ความสมัครสมานสามัคคีของคนในชาติโดยรัฐบาลได้ริเริ่มจัดกิจกรรมขึ้นเป็นปีแรกพร้อมกันทั่วประเทศโดยไม่ถือเป็นวันหยุดราชการ
สําหรับกิจกรรมเนื่องในวันดังกล่าวฯ ประกอบด้วย 1. การเชิญธงชาติไทยขึ้นสู่ยอดเสา และร้องเพลงชาติไทย โดยพร้อมเพรียงกัน ณ บริเวณเสาธงชาติ ในทําเนียบรัฐบาล เวลา 08.00 น. พิธีเชิญธง โดยทหารหมู่เชิญธงชาติไทย 3 เหล่าทัพ วงดุริยางค์ 3 เหล่าทัพบรรเลงเพลงชาติไทย และนายกรัฐมนตรี คณะรัฐมนตรี ปลัดกระทรวงทุกกระทรวง ผู้บัญชาการเหล่าทัพและตํารวจ ผู้แทนศาสนา ข้าราชการ ทหาร ตํารวจ รัฐวิสาหกิจ ภาคเอกชน สื่อมวลชน จิตอาสาสมเด็จพระเจ้าอยู่หัว มูลนิธิ นักเรียน นักศึกษา และผู้แทนประชาชนทุกหมู่เหล่า ร่วมร้องเพลงชาติไทย 2.การจัดนิทรรศการวันพระราชทานธงชาติไทย “100 ปี ธงชาติไทย ร้อยดวงใจไทยทั้งชาติ”เพื่อเผยแพร่ประวัติความเป็นมาเกี่ยวกับธงชาติไทยตั้งแต่อดีตถึงปัจจุบัน ความสําคัญและข้อปฏิบัติต่อธงชาติไทย ค่ามาตรฐานแถบสีธงชาติไทย ค่ามาตรฐานสีตามหน่วยสากล และระเบียบเกี่ยวกับการใช้ การชัก และประดับธงชาติไทย ตามพระราชบัญญัติธง พ.ศ. 2522 เพื่อเสริมสร้างความรู้ความเข้าใจที่ถูกต้อง ณ ตึกสันติไมตรี (โถงกลาง) และตามสถานที่ของหน่วยงาน และจังหวัดต่าง ๆ 3. การมอบตราสัญลักษณ์ “100 ปี ธงชาติไทย ร้อยดวงใจไทยทั้งชาติ” ให้แก่ผู้แทนส่วนราชการ วิทยากร และผู้แทนศิลปิน นักร้อง นักแสดง นักกีฬา
อนึ่ง พระบาทสมเด็จพระมงกุฎเกล้าเจ้าอยู่หัว รัชกาลที่ 6 ได้ทรงออกแบบธงชาติไทย หรือ ธงไตรรงค์ (ธง 3 สี คือ สีแดง น้ําเงินขาบ (น้ําเงินเข้มเจือม่วง) และขาว) และพระราชทานให้ปวงชนชาวไทยใช้เป็นธงชาติไทย โดยได้ตราเป็นพระราชบัญญัติ ประกาศใช้ตั้งแต่ วันที่ 28 กันยายน พุทธศักราช 2560 เป็นต้นมา ซึ่งประเทศไทยได้ใช้ธงไตรรงค์นี้เป็นธงชาติไทยเรื่อยมาจนถึงปัจจุบัน ธงชาติไทยจึงเป็นที่เคารพ และมีความสําคัญสูงสุด เป็นสัญลักษณ์แห่งความภาคภูมิใจ ความสามัคคีเป็นหนึ่งเดียวกันของคนไทยทั้งชาติไม่แบ่งชนชั้นและศาสนา เป็นเครื่องยึดเหนี่ยวร่วมกันเป็นพลังที่ยิ่งใหญ่ในการพัฒนาประเทศชาติให้เจริญก้าวหน้าอย่างมั่นคง ยั่งยืน สถาพร
ทั้งนี้ รัฐบาลได้ขอเชิญชวนหน่วยงานภาครัฐ ภาคเอกชน และประชาชนทั่วไป ร่วมจัดกิจกรรม รวมทั้งประดับธงชาติไทย ณ อาคาร บ้านเรือน และสถานที่ของท่านตามความเหมาะสมโดยพร้อมเพรียงกัน
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม. เห็นชอบให้เติมเงินรายเดือนเข้าบัตรสวัสดิการแห่งรัฐของผู้มีสิทธิที่ได้ลงทะเบียนพัฒนาตนเอง 4 เดือน (ก.ย. – ธ.ค. 61)
วันอังคารที่ 28 สิงหาคม 2561
ครม. เห็นชอบให้เติมเงินรายเดือนเข้าบัตรสวัสดิการแห่งรัฐของผู้มีสิทธิที่ได้ลงทะเบียนพัฒนาตนเอง 4 เดือน (ก.ย. – ธ.ค. 61)
คณะรัฐมนตรีเห็นชอบให้ปรับเปลี่ยนการเพิ่มวงเงินซื้อสินค้าร้านธงฟ้า 100/200 บาท ให้กับผู้มีบัตรสวัสดิการแห่งรัฐที่แสดงความประสงค์พัฒนาตนเองในแบบประเมินและเมนูการพัฒนารายบุคคล
คณะรัฐมนตรีเห็นชอบให้ปรับเปลี่ยนการเพิ่มวงเงินซื้อสินค้าร้านธงฟ้า 100/200 บาท ให้กับผู้มีบัตรสวัสดิการแห่งรัฐที่แสดงความประสงค์พัฒนาตนเองในแบบประเมินและเมนูการพัฒนารายบุคคล เป็นการเติมเงินรายเดือนเข้ากระเป๋าเงินอิเล็กทรอนิกส์ในบัตรสวัสดิการแห่งรัฐแทน ซึ่งสามารถถอนเป็นเงินสดได้ หวังช่วยบรรเทาปัญหาค่าครองชีพให้กับผู้มีสิทธิ
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า หลังจากที่กรมบัญชีกลางได้ดําเนินการตามที่คณะรัฐมนตรีมีมติเห็นชอบและอนุมัติให้มีการเพิ่มวงเงินให้กับผู้มีบัตรสวัสดิการแห่งรัฐที่แสดงความประสงค์จะพัฒนาตนเองในแบบประเมินและเมนูการพัฒนารายบุคคล โดยจะได้รับวงเงินเพิ่มสําหรับการซื้อสินค้าอุปโภคบริโภคที่จําเป็น สินค้าเพื่อการศึกษาและวัตถุดิบเพื่อการเกษตรกรรม จากร้านธงฟ้าประชารัฐ และร้านอื่น ๆ ที่กระทรวงพาณิชย์กําหนด ซึ่งผู้มีบัตรสวัสดิการแห่งรัฐที่มีรายได้ไม่เกิน 30,000 บาทต่อปี ได้รับวงเงินเพิ่ม จํานวน 200 บาท/คน/เดือน และผู้มีบัตรสวัสดิการแห่งรัฐที่มีรายได้เกิน 30,000 บาทต่อปี ได้รับวงเงินเพิ่ม จํานวน 100 บาท/คน/เดือน ทั้งนี้ การเพิ่มวงเงินดังกล่าว ดําเนินการมาแล้ว 6 เดือน (ตั้งแต่เดือนมีนาคม - สิงหาคม 2561) ซึ่งสามารถลดภาระค่าใช้จ่ายในครัวเรือนให้กับผู้มีสิทธิได้ระดับหนึ่ง
อธิบดีกรมบัญชีกลาง กล่าวต่อว่า วันที่ 28 สิงหาคม 2561 คณะรัฐมนตรีได้มีมติเห็นชอบให้มีการปรับเปลี่ยนจากการเพิ่มวงเงินในบัตรสวัสดิการแห่งรัฐ 200/100 บาท เป็นการเติมเงินรายเดือนเข้ากระเป๋าเงินอิเล็กทรอนิกส์ในบัตรสวัสดิการแห่งรัฐของผู้มีสิทธิแทน เพื่อเป็นการเพิ่มทางเลือกและกําลังซื้อให้ผู้มีสิทธิ สามารถนําเงิน
จํานวนดังกล่าวไปใช้จ่ายได้ตามความต้องการ เช่น ยารักษาโรค อาหาร รวมทั้งสามารถใช้เงินที่เติมลงบัตรในส่วนนี้ เพื่อชําระค่าสินค้าหรือบริการกับหน่วยงานหรือร้านค้าที่วางเครื่อง EDC ของโครงการบัตรสวัสดิการแห่งรัฐ หรือร้านค้าทั่วไป ที่วางเครื่อง EDC ที่มีสัญลักษณ์ PromptCard หรือร้านค้าที่รับชําระเงินผ่าน Mobile Application“ถุงเงินประชารัฐ”
ทั้งนี้ ผู้มีสิทธิที่เริ่มใช้บัตรสวัสดิการแห่งรัฐในการชําระค่าสินค้าหรือบริการจากเงินที่เติมลงบัตรเป็นครั้งแรก จะต้องเปลี่ยนรหัส 6 หลักเดิม (เลขประจําตัวประชาชน 6 หลักสุดท้ายบนหน้าบัตร) จากเครื่อง ATM หรือ เครื่อง ADM หรือ สาขาของ บมจ. ธนาคารกรุงไทย ก่อนจึงจะสามารถใช้ได้ สําหรับผู้ที่ได้ใช้รหัส 6 หลักในการชําระค่าสินค้าหรือบริการ ผ่าน Mobile Application “ถุงเงินประชารัฐ” แล้ว สามารถใช้รหัสเดียวกันนี้ได้ทันที โดยไม่ต้องเปลี่ยนรหัสอีก ตลอดจนใช้ถอนเงินในส่วนนี้ได้ และควรเก็บรักษารหัสไว้อย่างดีเพื่อความปลอดภัย
อย่างไรก็ดี การปรับเปลี่ยนเป็นการเติมเงินรายเดือนเข้ากระเป๋าเงินอิเล็กทรอนิกส์ในบัตรสวัสดิการแห่งรัฐของผู้มีสิทธิยังคงวัตถุประสงค์เดิม คือเพื่อช่วยบรรเทาปัญหาค่าครองชีพให้กับผู้มีรายได้น้อย และยังเป็นการส่งเสริมการเข้าสู่สังคมไร้เงินสด